OpenLLM-France/wikimedia huggingface dataset:
# Milebrook

Milebrook, Galesko herrixka bat da, Powys konderrian. A4113 errepidearen bidegurutze batean dago, Afon Tefeidiad ibarrean eta Ingalaterrako mugan.

## Kanpo estekak

* Datuak: Q6851138
* Multimedia: Milebrook / Q6851138
# Milejów udalerria

Milejów Poloniako Lublingo voivoderriko landa-udalerri bat da, Łęczna barrutian kokatuta. 116,54 km²ko azalera du eta 2017ko datuen arabera 9208 biztanle zituen.

## Kanpo estekak

* Udalaren webgunea
* Datuak: Q1936999
ieaLublingo voivoderriko udalerriak :
# Milena Dravić

Milena Dravić (serbieraz: Милена Дравић; Belgrad, 1940ko urriaren 5a - ibidem, 2018ko urriaren 14a) serbiar aktorea izan zen.

## Filmografia hautatua

* Kozara (1962)
* Goiz (1967)
* Datuak: Q917301
* Multimedia: Milena Dravić / Q917301
# Mile Ilić

Mile Ilić (serbieraz: Миле Илић) (Tuzla, 1984ko ekainaren 2a -) saskibaloi jokalari serbiarra da, ACB Ligako CB Sevilla taldean dabilena.

## Biografia

Ilić New Jersey Netsek aukeratua izan zen 2005eko draftean 43.a postuan eta 2006-07 denboraldian rookie izan zen NBA. Taldeak Nenad Krstić ordezkatzeko nahi zuen. Hori zela eta, 2007ko otsailaren 26an Colorado 14ers taldeari utzi zioten.
Urte hartako urriaren 29an, Bernard Robinsonekin batera New Orleans Hornetsen David Wesleyren truke aldatu zuten
NBA utzi eta Europara itzuli zen. Lokomotiv Rostovek fitxatu eta emaitzak onak lortu zituen bertan
Hori zela eta, 2008ko otsailaren 24an, , Ilić Bilbao Basketek fitxatua izan zen. 10 partida jokatu ostean, 2008ko udan CB Sevillak fitxatu zuen.

## Taldeak

* 2002-2006: Reflex Belgrado
* 2006-2007: New Jersey Nets
* 2007: Colorado 14ers
* 2007-2008: Lokomotiv Rostov
* 2008: Bilbao Basket
* 2008-: CB Sevilla

## Palmaresa

* NLB Liga (2003-04, Reflex Belgrado eta 2005-06 FMP Železnik)

## Erreferentziak

* ↑ www.nba.com
* ↑ www.nba.com: Draft
* ↑ www.basketball-reference.com
* ↑ HORNETS: Hornets Complete Deal With Nets
* ↑ Ilic, Harrington join Rostov
* ↑ ACB: Bilbao signs Ilić
* ↑ MTS Mondo: I Mile Ilić u Kahasolu
* ↑ basketpedya.com
* Datuak: Q2570452
# Mileanca

Mileanca Errumaniako udalerri bat da, Botoșani konderrian. 2.107 biztanle ditu, 59,8 kilometro koadroko azaleran banatuta.

## Herriak

Udalerrian honako herriak daude:
Mileanca $^{(en)}$ Codreni $^{(en)}$ Scutari $^{(en)}$ Seliștea $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q13571224
# Milejewo udalerria

Milejewo Poloniako Varmia-Mazuriako voivoderriko landa-udalerri bat da, Elbląg barrutian kokatuta. 95,81 km²ko azalera du eta 2017ko datuen arabera 3385 biztanle zituen.

## Kanpo estekak

* Udalaren webgunea
* Datuak: Q555475
* Multimedia: Gmina Milejewo / Q555475
ieaVarmia-Mazuriako voivoderriko udalerriak :
# Milena

Milena Italiako udalerri bat da. Caltanisettako probintzian kokatuta dago, Sizilia eskualdean. 2.700 biztanle ditu, 24,63 kilometro koadroko azaleran banatuta.

## Mugakideak

Milenak honako udalerri hauekin egiten du muga:
Bompensiere Campofranco Grotte Racalmuto Sutera

## Kanpo estekak

* Datuak: Q175016
* Multimedia: Milena (Italy) / Q175016
# Milejczyce udalerria

Milejczyce Poloniako Podlasiako voivoderriko landa-udalerri bat da, Siematycze barrutian kokatuta. 151,45 km²ko azalera du eta 2017ko datuen arabera 1854 biztanle zituen.

## Kanpo estekak

* Udalaren webgunea
* Datuak: Q2020403
ieaPodlasiako voivoderriko udalerriak :
# Mimosa

    Artikulu hau Acacia dealbata espezieari buruzkoa da; generoa gaitzat duena beste hau da: «Mimosa (generoa)»
Mimosa (Acacia dealbata) Acacia generoko zuhaitz espezie bat da, jatorria Australia hego-ekialdean (Hegoaldeko Gales Berria, Victoria, Tasmania eta Australiako Hiriburuaren Lurraldean) duena. Ez da nahastu behar Mimosa generoarekin.
Izen generikoa, Acacia, grezierazko akantha terminotik eratorria da, eta arantza esan nahi du; izan ere, akazia espezie askok arantzak dituzte. Izen espezifikoak, dealbata hitzak, zurixka esan nahi du, eta zuhaitzaren tonuari egiten dio erreferentzia. Mimosa izena mimo izenetik eratorria da, eta landarearen sentikortasuna adierazten du: argiaren arabera itxuraz aldatzen da, eta ukitu bat nabaritu (nahiz eta arin-arina izan), eta mugimendu ­azkarrez erantzuten du, folioloak uzkurtuz.

## Ezaugarriak

Azkar hazten den hosto iraunkorreko zuhaitza da mimosa. 10 m garai izan daiteke, eta adaburua irregularra du.

### Zurtoina – Azala

Zurtoinaren azala leuna, grisaxka eta zartatua da.

### Hostoak

Bipinatuak, txandakatuak eta handiak dira mimosaren hostoak; eta folioloak (hostoxkak), luma itxurakoak, obalak eta berde-urdinxkak.

### Loreak

Urtarriletik martxora bitartean loratzen da mimosa. Loreak horiak eta usaintsuak dira, eta kapitulu ugariz osatutako panikulatan ageri dira.

### Fruituak

Fruituak leka-motakoak dira, zapalak eta marroiak,10 cm-koak, eta uztailetik irailera heltzen dira.

## Habitata

Jatorriz australiarra den arren, oso arrunta da parkeetan mundu osoan. Euskal Herrian ondo moldatuta dago kostaldeko klima epelean. Hain ondo moldatzen da, non edonon sor daitekeen, eta kimu asko eman.

## Erabilera

Lorategietan erabiltzen da, apaingarri gisa.
Lekadun guztiek bezala, rhizobium izeneko bakterioak ditu mimosak sustraietan; aireko nitrogenoa konposatu nitrogenatua bihurtzen dute bakterio horiek, eta, horrela, ongarritu egiten da landarea. Beraz, oso aproposak dira lekadun guztiak lurzoruak ongarritzeko.

## Erreferentziak

* Artikulu honen edukiaren zati bat Botanika.wikispaces.com webgunetik hartu da, CC BY-SA 3.0 lizentziapean.

## Ikus, gainera

* 1079 Mimosa
* Datuak: Q757123
* Multimedia: Acacia dealbata / Q757123
* Espezieak: Acacia dealbata
# Mimosa (generoa)

Mimosa 400 espezie inguru dituen belar eta zuhaixka generoa da, Mimosoideae subfamiliako lekadunak. Mimosa izena grezierazko μιμος (mimos) izenetik eratorria da.

## Ikus, gainera

* Mimosa (Acacia dealbata)
* Datuak: Q160110
* Multimedia: Mimosa / Q160110
* Espezieak: Mimosa
# Mimodoxa

Mimodoxa Oecophoridae familiako tximeleta genero bat da. Bere espezie tipoa Mimodoxa dryina da.

## Espezieak

| Espeziea | Egoera |
| Mimodoxa dryina | daturik gabe |
| Mimodoxa empyrophanes | daturik gabe |
| Mimodoxa loxospila | daturik gabe |
| Mimodoxa metallica | daturik gabe |
| Mimodoxa phaulophanes | daturik gabe |
| Mimodoxa tricommatica | daturik gabe |

## Kanpo estekak

* Datuak: Q13858622
# Miss Americana

Miss Amerikana (Taylor Swift: Miss Americana izenez ere ezaguna), Lana Wilsonek zuzendutako film dokumentala da. Taylor Swift abeslariaren bizitza jarraitzen du.

## Sinopsia

Pelikularen barruan hainbat gertakari desberdin irudikatzen dira, denak Taylor Swiften famaren ingurukoak. Gertakari hauen artean Lover albumaren sortze prozesua 2019an eginikoa, Taylorrek aurretik izandako alimentazioarekin gorabeherak, edota eraso sexual batengatik izandako epaiketaren prozesua.

## Errepartoa

* Taylor Swift
* Andrea Swift
* Scott Swift
* Joe Alwyn
* Jack Antonoff
* Joel Little
* Max Martin
* Bobby Berk
* Karamo Brown
* Tan France
* Jonathan Van Ness
* Brendon Urie
* Todrick Hall
* Abigail Anderson Lucier
* Tree Paine

## Aurrekariak

Swiftek dokumental hau egiteko erabakia bere Reputation Stadium Tour raren dokumentala egin eta gero hartu zuen, zeina Netflixen estreinatu zen 2018ko abenduan. Zuzendari izan litekeen zerrenda bat pasa zioten Swifteri, eta berak Wilson aukeratu zuen.
Dokumentala 2019ko azaroan azaleratu zen, bere aurreko diskografikaren fundatzailea Scooter Braunek eta Scott Brochetak debekatu zioten bere abesti zaharren erabilpena dokumentalerako.

## Promozioa

2020ko Urtarrilaren 15ean, Swiftek pelikularen estreinatze data eta posterra aurkeztu zituen bere sare sozialetan. Sei egun barru pelikularen aurrerapen bat igo zuten YouTubera eta artistaren sare sozialetara.

## Musika

Dokumentalak hainbat abesti ditu, haien artean "Only the Young", kreditu finaletan agertzen dena. Taylor Swiftek abesti hau idatzi zuen Estatu Batuetako 2018ko hautezkundeen ostean, beraz, ez zen agertu Lover diskan (honen sortze-prozesu ikus dezakegu dokumentalean). Egileak egindako askapen honek arrakasta handia izan zuen mundu guztian zehar.

## Erreferentziak

* ↑ «Taylor Swift Documentary 'Miss Americana' to Open Sundance Film Festival | Billboard» www.billboard.com (Noiz kontsultatua: 2020-04-29).

## Kanpo estekak

* https://www.netflix.com/title/81028336
* https://www.imdb.com/title/tt11388580/
* Datuak: Q77833628
# Misoginia

Misoginia (grezieratik μισογυνία; ‘emakumeei gorrotoa’) emakumeen eta nesken aurkako gorroto edo mespretxua. Era askotan azaldu daiteke: emakumeen aurkako biolentzia, diskriminazioa, emakumea sexualki objektu moduan erabiltzea, ahalmen gutxiko izaki bezala azaltzea... Erlijio gehienek eta mendebaldeko intelektual askok ideologia hau sustatu dute.

## Definizioa

Feminismo Unizar-ek honela definitzen du misoginia:Grekeratik dator, miseo=gorroto eta gyne=emakume. Misoginia kontzeptu barnean bi dimentsio topa ditzakegu: batetik, gorrotoa, mespretsua eta higuina emakumearekiko eta berarekin eta emakumeen munduarekin zerikusia duen guztiarekiko, gaitz guztien erredunak kontsideratuz (Pandoraren mitoa) zein gizonen tentazio handien iturritzat hartuz. Beste aldetik, misoginiaren bigarren dimentsioan emakumea kokatzen da soil-soilik sufritzen duen emakumeen rolean, gizonen otsein/neskame gisa edo ugaltzerako tresna bakuna bezala. Kasu hauetan gizon misogino batek emakume batekin bizitzea onartzen du baina beti beraren gainean dagoela adieraziz eta emakumearen sufrimenduarekin gozatuz.
Ildo beretik jarraitzen du Francisco Cervantes Islas-ek“ Gizon misoginoa emakumeekiko higuina (arbuioa, ez onartzea) duen subjetu gisa deskribatzen dut, baina aldi berean beraiengandik onurak ateratzen ditu, gehienetan materialak. Halaber, diskurtso atsegina izan dezake eta gizon onen itxura izan, arrazional eta ulergarri gisa agertu, berriz, lehenago edo geroago, emakumeena txikiagotzeko zein kanporatzeko jarrerak plazaratzen ditu.”

## Misoginia erlijioetan

Munduko erlijio ia guztiek misoginia ezartzen dute. Esaterako, Biblian, gizakien sufrimendu guztiak emakume baten ekintza batean oinarritzen dira, hau da, emakumeak fruitu debekatua jan zuenean eta gizonari gauza bera egiteko gonbidapena egin zionean.

## Erreferentziak

* 1 2 Code, Lorraine (2000). Encyclopedia of Feminist Theories (1st edición). London: Routledge. p. 346. ISBN 0-415-13274-6.
* ↑ Routledge international encyclopedia of women : global women's issues and knowledge. Routledge 2000 ISBN 0415920884..
* ↑ Misogyny in the western philosophical tradition : a reader. Routledge 1999 ISBN 0415921821..
* ↑ Feminismo Unizar. (Noiz kontsultatua: 2018-01-19).
* ↑ (Gaztelaniaz) MISOGINIA, ODIO HACIA LAS MUJERES | PIEG. (Noiz kontsultatua: 2018-01-19).

## Kanpo estekak

* (Gaztelaniaz):Esaldi misoginoen bilduma.
* (Ingelesez):Misogyny, Misandry, and Misanthropy
* Datuak: Q308857
* Multimedia: Misogyny / Q308857

## Ikus, baita ere

* Misandria
* Misantropia
# Miss Congeniality (filma)

Miss Congeniality (euskaraz Miss Jatortasun), 2000ko Donald Petrie estatubatuarrak zuzendutako komedia film bat da. Sandra Bullock, Michael Caine, Benjamin Bratt, William Shatner, Ernie Hudson eta Candice Bergen aktoreek antzeztu zuten.
Miss Congeniality 2: Armed and Fabulous (2005) jarraipena du.

## Argumentua

Oharra: Atal honek istorio osoa edo amaiera argitzen du.
"Hiritarra" deritzin hiltzaile batek urteroko Miss AEBetako Lehiaketaren ospakizunari bonba mehatxua egin dio. Hortaz, lehiaketa horretako antolakuntzak FBIari agente infiltratu bat partaide gisa bidaltzeko eskatuko dio, ospakizuna babestu eta hiltzailea atzeman dezan. Misio hori burutzeko Gracie Hart (Sandra Bullock) feminitate eskaseko agentea hautatuko dute. Bere glamour eza dela eta, FBIak moda pasalekuen munduko trikimailu guztiak irakatsiko dizkion Victor Melling (Michael Caine) irudi aholkularia laguntzaile gisa jarriko dio.

## Aktoreak

* Sandra Bullock: Grace Hart / Gracie-Lou Freebush
** Mary Ashleigh Green: Gracie de nena
* Michael Caine: Victor Melling
* Benjamin Bratt: Eric Matthews
* William Shatner: Stan Fields
* Ernie Hudson: Harry McDonald
* John DiResta: Clonsky agentea
* Candice Bergen: Kathy Morningside
* Heather Burns: Miss Rhode Island Cheryl Frasier
* Melissa De Sousa: Miss New York Karen Krantz
* Steve Monroe:Frank Tobin/Frank Morningside
* Deirdre Quinn: Miss Texas Mary Jo Wright
* Wendy Raquel Robinson: Miss California Leslie Davis

## Kanpo estekak

* IMDBko fitxa irakurgai (Ingelesez)
* Datuak: Q532372
# Miss Dalí

Miss Dalí 2018ko Ventura Pons kataluniar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Anna Maria Dalí Salvadorren arreba txikia da. Anai-arrebek asko maite dute elkar, eta pozik bizi dira Cadaquesen. Baina, gerrak, helduaroa, Salvadorren arrakasta artearen munduan eta Gala emakume misteriotsua etorriko dira. Anai-arrebek ez dute elkarrekin hitz egingo berrogei urtez.

## Aktoreak

* Marta Angelat: Catalina
* Eulàlia Ballart: Anna Maria Dalí (gaztea)
* Claire Bloom: Maggie
* David Bocian: Jeff Helmot
* Martha Carbonell: Àvia
* José Carmona: Federico García Lorca
* Joan Carreras: Salvador Dalí
* Berta Castañé: Anna Maria Dalí (umea)
* Timothy Cordukes: Goemans
* Allan Corduner: Moore kapitaina
* Matthieu Duret: Éluard
* Víctor Espejo: Carlos Lozano
* Alberto Ferreiro: Luis Buñuel
* Joan Fibla: Caminada
* Mario Gas: notarioa

## Erreferentziak

* ↑ «Film Sinopsia» Berria 2018-04-12 CC BY-SA 4.0 lizentziapean.

## Kanpo estekak

* Datuak: Q51798114
# Miss Europa

Miss Europa emakumezkoen edertasun lehiaketa bat da, non Europako herrialdeetako lehiakideek parte hartzen duten. 1928an ezarri zuten French Comittee of Eleganceko Roger Zeilerrek eta Claude Berrek. Miss Europako garaile gehienek euren herrialdeetako lehiaketak irabazi zituzten Miss Universe, Miss World, Miss Earth eta Miss Internationalerako.
Azken edizioetan Libano eta Israelgo Missak egon dira. Izan ere, 2001 eta 2002ko desfileak Libanon ospatu ziren, Europako muga geografikoetatik kanpo. Desfilearen baimena Endemol herbeheretar konpainiara pasa zen 2003an.

## Herrialde garaileak

* Zortzi aldiz: Frantzia
* Zazpi aldiz: Alemania, Espainia
* Sei aldiz: Finlandia
* Bost aldiz: Austria, Turkia
* Lau aldiz: Grezia
* Hiru aldiz: Italia, Herbehereak, Errusia
* Bi aldiz: Danimarka, Hungaria, Suitza
* Behin: Txekiar Errepublika, Ingalaterra, Israel, Norvegia eta Jugoslavia

## Miss Europa 2006

2006an Miss Frantzia izan zen Alexandra Rosenfeldek irabazi zituen Miss Europa lehiaketa urte horretan bertan Ukrainako hiriburu den Kieven.

## Kanpo estekak

* Datuak: Q845751
* Multimedia: Miss Europe / Q845751
# Miso zopa

Miso zopa (japonieraz: 味噌汁, misoshiru) japoniar gastronomiako funtsezko janaria da, arrozarekin batera. Osagai nagusia miso ore gazia da, hartzitutako soja haziz egiten dena.

## Osagaiak

Miso zopa prestatzeko miso orea, ura eta dashi arrain prestakina behar da. Gainera, beste osagai batzuk gehi dakioke, hala nola:
* wakame alga lehortua, berridratatua eta laukitan moztua
* tofua
* txahalki egosia eta xafla finetan moztua
* tipulina
* etab.

## Prestaketa

Kazola erdi ur irakin. Beste osagaiak gehitu: wakame eta tofua, eta bertan dashia disolbatu. Tenperatura jaitsi pil-pila kendu arte. Orduan koilara bat edo bi miso gehitu, iritzira eta gutxinaka, nahasketak irekin ez dezan kontu izanez. Zerbitzatu.

## Erreferentziak

* ↑ (Japonieraz) Miso online errezetak
* ↑ Megumi Yamaki, (Japonieraz) みそ汁の作り方, (Ingelesez) How to make miso soup, (Japonieraz) 和食の基本 (Ingelesez) Japanese recipes 60, ISBN 4-262-12916-0, p. 32

## Kanpo estekak

* Datuak: Q471866
* Multimedia: Miso soup / Q471866
# Miss Bumbum

Miss Bumbum 2011tik 2018ra Brasilen urtean behin egin zen edertasun-lehiaketa izan zen, zeinean herrialdeko ipurmasailik politena aukeratzen zen Brasilgo estatu bakoitzetik aurkeztutako 27 emakumezko lehiakideren artean. Cacau Oliver kazetari eta enpresaburuak sortua, irabazleari 50.000 erreal brasildarreko saria ematen zitzaion.
2018ko edizioa lehiaketaren historiako azkena izan zen. Edizio horretan genero-mugak gainditu ziren lehiaketaren historian lehen aldiz bi emakume transgenero lehiatu zirelako: Paula Oliveira eta Giovanna Spinella.

## Irabazleak

| Urtea | Irabazlea |
| 2018 | Ellen Santana |
| 2017 | Rosie Oliveira |
| 2016 | Erika Canela |
| 2015 | Suzy Cortez |
| 2014 | Indianara Carvalho |
| 2013 | Dai Macedo |
| 2012 | Carine Felizardo |
| 2011 | Rosana Ferreira |

## Erreferentziak

* 1 2 (Ingelesez) «Miss BumBum SLAMMED by contestant as she’s crowned 2018 winner: ‘Her butt is plastic'» Daily Star (Noiz kontsultatua: 2018-11-06).
* ↑ (Ingelesez) Tempesta, Erica. (2018ko urtarrilaren 26a). «Hoping to crack the competition! Miss BumBum's first ever transgender contestant shows off her pert derrière in a very racy shoot as she hopes to be crowned as Brazil's best booty» Daily Mail (Noiz kontsultatua: 2018ko urtarrilaren 30a).
* ↑ (Ingelesez) Puhak, Janine. «Miss Bumbum’s first transgender contestants spark backlash» Fox News (Noiz kontsultatua: 2018-11-06).
* ↑ (Ingelesez) «Miss BumBum 2017 winner announced as Rosie Oliveira wows judges and gyrates her way to victory» The Sun (Noiz kontsultatua: 2018ko urtarrilaren 30a).
* ↑ (Ingelesez) «Sequins, bikinis and a LOT of bottom: Writhing, gyrating, wiggling and shaking… yes, it’s Miss BumBum 2016» Daily Mail (Noiz kontsultatua: 2018ko urtarrilaren 30a).
* ↑ (Ingelesez) Contreras, Milly. (2015eko azaroaren 10a). «Miss Bumbum Brazil 2015 Winner Announced» latinpost.com (Noiz kontsultatua: 2018ko urtarrilaren 30a).
* ↑ (Ingelesez) Malm, Sara. (2014ko azaroaren 18a). «What a rumpus! Miss BumBum contestant disqualified for 'rigging voting' in Brazilian beauty contest says officials tried to extort money from HER in return for letting her win» Daily Mail (Noiz kontsultatua: 2018ko urtarrilaren 30a).
* ↑ «Dai Macedo Wins 2013 Miss Bum Bum Competition, Despite Controversy» The Huffington Post 2013ko azaroaren 14a (Noiz kontsultatua: 2018ko urtarrilaren 30a).
* ↑ (Ingelesez) Moye, David. (2012ko abenduaren 4a). «Carine Felizardo Wins Brazil's Miss Bum Bum 2012 (PHOTOS, VIDEO)» The Huffington Post (Noiz kontsultatua: 2018ko urtarrilaren 30a).
* ↑ (Ingelesez) «Look behind: pageant picks Brazil's most shapely female posterior» Hindustan Times 2012ko abenduaren 1a (Noiz kontsultatua: 2018ko urtarrilaren 30a).
* ↑ (Ingelesez) «Miss Bum Bum Brasil Looks Like The Greatest Pageant Of All-Time» Uproxx.com 2012ko irailaren 28a (Noiz kontsultatua: 2018ko urtarrilaren 30a).

## Kanpo estekak

* (Portugesez) Webgune ofiziala
* Datuak: Q18345602
* Multimedia: Miss Bumbum Brasil / Q18345602
# Mona (Utah)

Mona Ameriketako Estatu Batuetako hiri bat da. Juab konderrian dago, Utah estatuan. 1.750 biztanle ditu, 6,49011 kilometro koadroko azaleran banatuta.

## Ikus, gainera

* Juab konderria

## Kanpo estekak

* Datuak: Q483698
* Multimedia: Mona, Utah / Q483698
# Mon garçon

Mon garçon 2017ko Christian Carion frantziar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Protagonista oso lanpetuta bizi da, eta bidaia asko egiten ditu: Afrikara, Hego Ameriketara, Ekialde Hurbilera... Horren ondorioz, ez du apenas astirik haren semearekin egoteko. Halako batean, semea desagertu egingo da, eta bere bila hasiko da, lana albo batera utzita. Orduan, familiaren inguruan ez zekizkien gauza asko aurkituko ditu.

## Aktoreak

* Guillaume Canet : Julien
* Mélanie Laurent : Marie Blanchard
* Olivier de Benoist : Marieren laguna
* Marc Robert

## Erreferentziak

* ↑ «Mon garçon» Berria 2018-03-10 CC BY-SA 4.0 lizentziapean.

## Kanpo estekak

* Datuak: Q35874917
# Mon oncle d'Amérique

Mon oncle d'Amérique (euskaraz: «Nire Amerikako osaba») 1979ko Alain Resnais frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Filmak Henri Laborit filosofoaren ideiak azaltzen ditu. Horretarako psikologia eboluzionistari buruzko hiru istorio erabiltzen ditu

## Aktoreak

* Gérard Depardieu: René Ragueneau
* Nicole Garcia: Janine Garnier
* Roger Pierre: Jean Le Gall
* Nelly Borgeaud: Arlette Le Gall
* Pierre Arditi: Zambeaux
* Gérard Darrieu: Léon Veestrate
* Philippe Laudenbach: Michel Aubert
* Marie Dubois: Thérèse Ragueneau
* Henri Laborit: bera

## Kanpo estekak

* Datuak: Q2153352
# Mona Grudt

Mona Grudt Bittrick (Stjørdal, Norvegia, 1971ko apirilaren 6a) norvegiar kazetaria, aurkezlea, argitaratzailea eta modeloa da, edertasun lehiaketatan parte hartu duena. Ezaguna da 1990ean Miss Unibertsoren lehiaketa irabazi zuen Norvegiako lehena izan zelako.
Norvegiako Skal (Shall we dance) (Izarrekin dantzan) bertsioan bigarren postua lortu zuen

## Miss Unibertso

Grudt Miss Unibertso lehiaketako epaileen gogokoena bihurtu zen, atariko gaitasunak irabazita (elkarrizketan eta bainu jantzian).Finalerdietan, hiru atalak irabazi zituen. Miss Unibertsoren lehiaketan, bera agertzen da "Infernuaren edertasunaren erregina" publizitate-trikimailu gisa, Hell herrian jaio baitzen, ingelesez "infernua" esan nahi duena. (Gainera, "zortea" ere esan nahi du norvegieraz).
Beste finalistak Ameriketako Estatu Batuetako Carole Gist eta Kolonbiako Liseth Mahecha izan ziren.
Erreginaldian, Star Trek: The Next Generation seriean agertu zen "Identitate Krisia" atalean, "Ensign Graham" gisa. Grudt izan zen, halaber, azken Miss Unibertsoa Bob Hope-ri USO (bira) ematen lagundu ziona.

## Miss Unibertso izan ondoren

Grudt Norvegiako Bryllup Ditt (Zure ezkontza) aldizkariaren argitaratzailea da. Gainera, Norvegiako Skal (Shall we dance) (Izarrekin dantzan) bertsioan bigarren postua lortu zuen.

## Bizitza pertsonala

Brody Bittrick estatubatuarrarekin ezkonduta dago, eta bi seme-alaba ditu.

## Erreferentziak

* ↑ (Ingelesez) «Mona Grudt | Actress» IMDb (Noiz kontsultatua: 2024-04-25).
* 1 2 (Gaztelaniaz) «Conoce a Mona Grudt, Miss Universo 1990» TELEMUNDO.com 2014-11-18 (Noiz kontsultatua: 2024-04-25).
* ↑ (Gaztelaniaz) Tiempo, Redacción El. (1991-04-14). «HOY LLEGA MISS UNIVERSO, MONA GRUDT» El Tiempo (Noiz kontsultatua: 2024-04-25).
* ↑ «Miss Beauty Mexico: MONA GRUDT | Miss Universo 1990» Miss Beauty Mexico (Noiz kontsultatua: 2024-04-25).
* ↑ ISSN https://missuniver.yolasite.com/1990.php#!..
* ↑ (Ingelesez) «Mona Grudt» Memory Alpha (Noiz kontsultatua: 2024-04-25).
* ↑ (Ingelesez) «Mona Grudt Biography, Age, Height, Husband, Net Worth, Family» Celebrity Age Wiki (Noiz kontsultatua: 2024-04-25).

## Kanpo estekak

* Mona Grudten bideo dokumentua : Miss Universe 1990
* Official homepage (browser window ordezkoak)
* Mona Grudt Internet Movie Databasen (en).
* Datuak: Q963474
| Predecesor: Lene Ornhoft | Miss Noruega 1990 | Sucesor: Lene Maria Pedersen |
| Aurrekoa: Angela Visser, Herbehereak | Miss Unibertso 1990 | Hurrengoa: Lupita Jones (Maria Jones) , Mexiko |
# Mon bébé

Mon bébé 2019ko Lisa Azuelos frantziar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Heloise hiru seme-alabaren ama da. Jade, bere alabarik gazteena, 18 urte betetzear da, eta laster utziko du bere etxebizitza Kanadara ikastera joateko. Une zail hori gerturatu ahala, amaren estresa handitu egingo da: alaba bat urruntzearen beldur handiak eraginda. Hala, harekin batera bizi izandako uneak gogoratuko ditu.

## Aktoreak

* Sandrine Kiberlain : Héloïse
* Thaïs Alessandrin : Jade
* Yvan Attal : Franck
* Arnaud Valois : Mehdi
* Patrick Chesnais : Jules
* Arthur Benzaquen : ginekologoa
* Sarah Deffeyes :
* Victor Belmondo : Théo
* Mickaël Lumière : Louis
* Camille Claris : Lola
* Kyan Khojandi : Paul

## Erreferentziak

* ↑ «Mon bebe» Berria 2021-01-23 CC BY-SA 4.0 lizentziapean.

## Kanpo estekak

* Datuak: Q60853756